turjo4nis/wikipedia-bn-dump-20250701 huggingface dataset:
জগজিত শ্রেষ্ঠ

জগজিত শ্রেষ্ঠ () (জন্ম ৭ আগস্ট ১৯৯৩) নেপাল এর একজন ফুটবল খেলোয়াড়। তিনি একজন মধ্যমাঠের খেলোয়াড়। তিনি বর্তমানে অস্ট্রেলিয়ার, ভিক্টোরিয়া প্রদেশের আধা-পেশাদার দল নুনাওয়াদিং সিটি ক্লাবের হয়ে খেলেন। ক্লাবে তিনি মধ্যমাঠে খেলেন। তার দল ভিক্টোরিয়ার ফুটবল লীগের ২য় বিভাগে খেলে। তিনি ২০১৪ ফিফা বিশ্বকাপ বাছাইপর্বের জন্য গঠিত নেপাল দলে ডাক পান।

ব্যক্তিগত জীবন 
জগজিত শ্রেষ্ঠ ১৯৯৩ সালে, নেপালের রাজধানী কাঠমান্ডুর, ভক্তপুর উপজেলায় জন্মগ্রহণ করেন। জন্মগতভাবে তার উচ্চতা কম থাকা সত্ত্বেও, তিনি ছোটবেলা থেকেই ফুটবলে আগ্রহী এবং পারদর্শী ছিলেন। খেলায় তার এই দক্ষতা ও আক্রমণাত্মক মানসিকতার সূত্র ধরেই, পরবর্তীতে তিনি নেপাল জাতীয় ফুটবল দলে জায়গা করে নেন।

ক্লাব ক্যারিয়ার 
২০১১ সালে তিনি যোগ দেন হিমালয়ান শেরপা ক্লাব দলে। এর মাধ্যমেই তিনি তার ফুটবল ক্যারিয়ার শুরু করেন। এই দলের হয়ে তিনি এক বছর খেলেন। এই এক বছরে দলটির হয়ে তিনি ২৫ গোল করেন। ২০১১ সালেই জার্মান ক্লাব ভিএফবি স্টুটগার্ট শ্রেষ্ঠকে প্রশিক্ষণ দেয়ার জন্য এক বছররের চুক্তি করে।

২০১২ সালে হিমালয়ান শেরপা ক্লাব ছেড়ে তিনি ফ্রেন্ডস ক্লাব দলে যোগ দেন। সেই দলের হয়ে এক বছর খেলার পর তিনি ২০১৩ সালে থ্রি স্টার ক্লাব এর সাথে চুক্তি করেন এবং সেই দলে যোগ দেন। ২০১৪ সালের জুন মাসে শ্রেষ্ঠ পোল্যান্ড এর ফুটবল ক্লাব জ্যাগেইলোনিয়া বিয়ালিস্টোক দলে ২ মাসের ট্রায়ালের সুযোগ পান।

তিনি থ্রি স্টার ক্লাবের হয়ে ২০১৬ সাল পর্যন্ত খেলেন। পরবর্তীতে ২০১৬ সালে ১৮ মাসের চুক্তিতে তিনি হিউম ইউনাটেড এফসি দলে যোগ দেন। দলটির হয়ে অভিষেক ম্যাচেই তিনি জোড়া গোল করেন। কিন্তু তিনি হিউম ইউনাইটেডের হয়ে মাত্র ৩ ম্যাচ খেলার পরই, ২০১৭ সালে অস্ট্রেলিয়ার ভিক্টোরিয়া প্রদেশের দল সানশাইন জর্জ ক্রস এফসি তার সাথে ১ বছরের চুক্তি সম্পন্ন করে। সেই মৌসুমে, সানশাইন জর্জ ক্রস দলের পরিকল্পনার গুরুত্বপূর্ণ এক অংশ ছিলেন শ্রেষ্ঠ।  সানশাইন জর্জ ক্রস এফসি দলের সাথে তার চুক্তি শেষ হয়ে গেলে, তিনি ভিক্টোরিয়ার আরেক দল নুনাওয়াদিং সিটি এফসি দলে যোগ দেন।

আন্তর্জাতিক ক্যারিয়ার 
শ্রেষ্ঠ নেপাল জাতীয় দলে খেলার আগে নেপালের বয়সভিত্তিক দলেও খেলেছেন। তিনি আন্তর্জাতিক পর্যায়ে নেপাল অনূর্ধ্ব-১৩,  নেপাল অনূর্ধ্ব-১৪, নেপাল অনূর্ধ্ব-১৬ এবং নেপাল অনূর্ধ্ব-১৯ ফুটবল দলের হয়ে নেপাল এর প্রতিনিধিত্ব করেছেন। 
নেপালের মূল দলের হয়ে তিনি এখন পর্যন্ত ২০১১ সাফ চ্যাম্পিয়নশিপ, ২০১২ নেহেরু কাপ, ২০১৩ সাফ চ্যাম্পিয়নশিপ, ২০১৪ ফিফা বিশ্বকাপ বাছাইপর্ব, এবং ২০১৫ সাফ চ্যাম্পিয়নশিপ টুর্নামেন্টে অংশগ্রহণ করেছেন তার ক্যারিয়ারের একমাত্র আন্তর্জাতিক গোলটি এসেছে পূর্ব তিমুরের বিপক্ষে বিশ্বকাপ বাছাইপর্বের একটি ম্যাচে। সেই ম্যাচে নেপাল ৫-০ ব্যবধানে জয়লাভ করে।

তথ্যসূত্র

বহিঃসংযোগ 
 

১৯৯৩-এ জন্ম
জীবিত ব্যক্তি
নেপালি ফুটবলার
নেপালের আন্তর্জাতিক ফুটবলার
ফুটবল মধ্যমাঠের খেলোয়াড়
২০১৪ এশিয়ান গেমসের ফুটবলার
থ্রি স্টার ক্লাবের খেলোয়াড়
নেপালি প্রবাসী ফুটবলার
এশিয়ান গেমসে নেপালের প্রতিযোগী
পুরুষ ফুটবল মধ্যমাঠের খেলোয়াড়
জু মানু রাই

জু মানু রাই () (জন্ম ১ মার্চ ১৯৮৩)  নেপাল এর একজন ফুটবল খেলোয়াড়। তার জন্মস্থান নেপালের সরলাহি জেলায়। তিনি বর্তমানে নেপাল পুলিশ ক্লাব এর হয়ে ক্লাব ফুটবলে খেলেন এবং নেপাল জাতীয় ফুটবল দল এর হয়ে আন্তর্জাতিক ফুটবলে নেপালের প্রতিনিধিত্ব করেন।

ক্লাব ক্যারিয়ার
তিনি ছোটবেলা থেকেই ফুটবলে আগ্রহী এবং পারদর্শী ছিলেন। তিনি ছোটবেলায় হরিয়ন এবং সরলাহি অঞ্চলের স্থানীয় টুর্নামেন্ট গুলোতে অংশ নিতেন এবং সে সকল টুর্নামেন্টে তিনি সাফল্য লাভ করেন। পরবর্তীতে তিনি বয়েজ ইউনিয়ন ক্লাবের ট্রায়ালে অংশ নিয়ে ব্যর্থ হন। তবে পরবর্তীতে সেই দলের হয়ে তিনি খেলেন। তিনি নেপাল পুলিশ ক্লাব, মাছিন্দ্রা এফসি এর হয়ে ডিভিশন লীগেও অংশগ্রহণ করেন। মালদ্বীপের ক্লাব ভিয়ানসা এর হয়ে তিনি স্থানীয় খেলাড়ি কাপে অংশগ্রহণ করেন। সেই টুর্নামেন্টে তিনি ৫ টি গোল করেন। পরবর্তীতে ২০০৯ সালে মালদ্বীপেরই আরেক ক্লাব, ক্লাব অল ইয়ুথ লিংকেজ এর সাথে তিনি চুক্তি করেন। সেই দলের হয়ে তিনি মালদ্বীপের ওয়াতানিয়া দিবেহি লীগের ৩য় রাউন্ডে অংশগ্রহণ করেন। অর্ধেক মৌসুম সেখানে খেলে তিনি আবার তার পূর্বের ক্লাব নেপাল পুলিশ ক্লাবে যোগ দেন। মালদ্বীপের ক্লাবটির হয়ে তিনি ১১ গোল করেন। তিনি বর্তমানে নেপাল পুলিশ ক্লাবের অধিনায়ক এবং নেপালের পুলিশ বাহিনীর একজন পূর্ণকালীন সদস্য।

আন্তর্জাতিক ক্যারিয়ার
২০০৬ সালের ৫ এপ্রিল, বাংলাদেশে অনুষ্ঠিত ২০০৬ এএফসি চ্যালেঞ্জ কাপ টুর্নামেন্টে ব্রুনাই এর বিপক্ষে ম্যাচে তার অভিষেক হয়। তিনি ২০০৮ এএফসি চ্যালেঞ্জ কাপ টুর্নামেন্টেও নেপালের হয়ে খেলেন। ওই টুর্নামেন্টে তিনি ৪ ম্যাচে ৫ গোল করেন। এছাড়াও তিনি একই বছর অনুষ্ঠিত ২০০৮ সাফ চ্যাম্পিয়নশিপ টুর্নামেন্টেও অংশগ্রহণ করেন। ওই বছরই নেপাল ও মোহনবাগান এর মধ্যকার একটি প্রীতি ম্যাচে তিনি জোড়া গোল করেন। ম্যাচে তার দল ৩-১ ব্যবধানে জয়লাভ করে। ২০০৯ সালে বাংলাদেশে অনুষ্ঠিত ২০০৯ সাফ চ্যাম্পিয়নশিপ টুর্নামেন্টে তিনি নেপাল দলের হয়ে খেলে ১ টি গোল করেন। মালদ্বীপের বিপক্ষে ম্যাচে তার করা গোলে নেপাল, ম্যাচটি ১-১ ব্যবধানে ড্র করে। যদিও নেপাল ওই টুর্নামেন্টে গ্রুপ পর্ব অতিক্রম করতে ব্যর্থ হয়। ২০১০ ব্রিটিশ গুর্খা কাপ টুর্নামেন্টে তিনি নেপাল পুলিশ ক্লাব দলের হয়ে ৩ ম্যাচে ৪ গোল করেন। যদিও কোয়ার্টার ফাইনাল থ্রি স্টার ক্লাব এর কাছে হেরে নেপাল পুলিশ ক্লাব টুর্নামেন্ট থেকে বিদায় নেয় এবং থ্রি স্টার ক্লাব পরবর্তীতে টুর্নামেন্টে চ্যাম্পিয়ন হয়। বর্তমানে তার গোলসংখ্যা ১১, যা নেপাল জাতীয় দলের হয়ে চতুর্থ সর্বোচ্চ।

সম্মাননা
 ২০০৭: পুলসার বর্ষসেরা খেলোয়াড়

তথ্যসূত্র

বহিঃসংযোগ
 

১৯৮৩-এ জন্ম
জীবিত ব্যক্তি
নেপালি ফুটবলার
নেপালের আন্তর্জাতিক ফুটবলার
ফুটবল ফরোয়ার্ড
১৯৮৪-এ জন্ম
নেপালি প্রবাসী ফুটবলার
মালদ্বীপে প্রবাসী ফুটবলার
মছিন্দ্র ফুটবল ক্লাবের খেলোয়াড়
দক্ষিণ এশীয় গেমসে ফুটবলে পদক বিজয়ী
দক্ষিণ এশীয় গেমসে ব্রোঞ্জপদক বিজয়ী নেপালী
পুরুষ ফুটবল ফরোয়ার্ড
তুর্কি রন্ধনশৈলী

তুর্কী রন্ধনশৈলী বা তুর্ক মুতফ্যাগি হচ্ছে অটোমান রন্ধনশৈলীর ধারাবাহিক একটি রূপ যার অনেক উপাদান মধ্য এশিয়া, ককেশিয়া, কুর্দী, বলকান (আলবেনীয় ও গ্রীক) রন্ধনশৈলী থেকে ধার করা হয়েছে Turkish cuisine has in turn influenced those and other neighbouring cuisines, including those of Southeast Europe (Balkans), Central Europe, and Western Europe.। তুর্কী রন্ধনশৈলীর উপর এদেরসহ প্রতিবেশী দেশগুলোর প্রভাব আছে যাদের দক্ষিণ-পূর্ব ইউরোপ বা বলকান দেশসমূহ, মধ্য ইউরোপ এবং পশ্চিম ইউরোপের দেশগুলোর প্রভাব আছে। অটোমানেরা তাদের নিজস্ব রন্ধনপ্রণালীর সংগে লেভান্তনীয় রন্ধনশৈলীর সন্নিবেশ ঘটায়। এছাড়া সনাতন তুর্কি উপাদান দ্বারা অনেক বিশেষ খাবার উদ্ভাবন করে।

তুর্কি কুইজিন দেশের মধ্যে একাধিক শাখায় বিভক্ত। ইস্তানবুল, বুরসা, ইজমির, গাজিয়েনটেপ সহ অন্যান্য অঞ্চলের রান্নায় অটোমানদের মত করে হালকা মশলা ব্যবহার করে বিভিন্ন ধরনের খাবার প্রস্তুত করে থাকে। তুরস্কের পশ্চিমাঞ্চলে প্রচুর পরিমাণে জলপাই গাছ জন্মায় তাই এখানকার রান্না প্রধান তেল হচ্ছে জলপাই তেল।

খাদ্যাভ্যাস

সকালের নাস্তা
তুর্কিরা সাধারণত বড়সড় আকারে সকালের নাস্তা খেতে পছন্দ করে। একটি প্রচলিত তুর্কি সকালের নাস্তায় থাকবে পনির (বেয়াজ পেনির, কাসার ইত্যাদি), ঘি, জলপাই, ডিম, টমেটো, শসা, জ্যাম, মধু এবং কেম্যাক, সুকুক (তুর্কি সসেজ যা ডিম দিয়ে নির্দিষ্ট ভোক্তারা খেয়ে থাকেন), পাশ্তিরমা, বোরেক, সিমিত, পোগাসা এবং স্যুপ। সকালের খাবারের একটি বিশেষত্ব হচ্ছে মেনেমেন যা টমেটো, সবুজ মরিচ, পেঁয়াজ, জলপাই তেল এবং ডিম দিয়ে প্রস্তুত করা হয়। অনেক স্থানে সকালের নাস্তায় তুর্কি চা পরিবেশন করা হয়। তুর্কি ভাষায় সকালের নাস্তা বা ব্রেকফাস্টকে বলা হয় কাহভালতি যার অর্থ কফির পূর্বে। কাহভে অর্থ কফি এবং আলতি অর্থ পূর্বে।

গৃহে তৈরী খাবার
ইউরোপের আবহে থাকা সত্ত্বেও তুর্কি জনগণ এখনো বাড়িতে তৈরী খাবার খেতে পছন্দ করে। যদিও নতুন ধরনে জীবনধারা নতুন প্রজন্মকে বাইরের খাবার খেতে উৎসাহিত করছে। তুর্কি জনগণ সাধারণত বাড়িতে খাদ্য গ্রহণ করে থাকে। এদের খাবারের শুরুতে থাকে একটি স্যুপ। বিশেষ করে শীতমৌসুমে স্যুপ দিয়ে খাবার শুরুর প্রবণতা বেশি থাকে। এরপরে সবজি বা ডাল (সাধারণত মাংস দিয়ে রান্না করা), সাথে থাকে ভাত অথবা বাল্গার পিলাভ এবং এর সংগে থাকে সালাদ অথবা ক্যাসিক (রসুন, লবণ ও শসার টুকরো দিয়ে তৈরী করা পাতলা দইয়ের পদ)। গ্রীষ্মকালে অনেকেই প্রধান পদের পূর্বে বা পরে স্যুপের বদলে যেইতিনাইগ্লি ইয়েমেকলের বা জলপাই তেল দিয়ে রান্না করা সব্জির ঠান্ডা পদ খেতে পছন্দ করে। এদের প্রধান পদে থাকে মুরগী, মাছ বা মাছ।

রেঁস্তোরা

গ্রীষ্মকালীন রন্ধনশৈলী

তুর্কি গ্রীষ্মকালে খাবারের তালিকায় থাকে ভাজা সব্জি যার মধ্যে আছে বেগুন এবং আলু সাথে থাকে দই বা টমেটো সস। গ্রীষ্মকালের প্রচলিত খাবারের মধ্যে আছে মেনেমেন এবং সিল্বির যার প্রধান উপাদান ডিম। ভেঁড়ার পনির, শসা, টমেটো, তরমুজ গ্রীষ্মদিনে হালকা খাবার হিসেবে ব্যবহৃত হয়। যারা হেল্ভা মিষ্টিহিসেবে খেতে ভালোবাসে যারা গ্রীষ্ম হালভা পছন্দ করে যা প্রচলিত গুলোর তুলনায় হালকা এবং কম মিষ্টি।

তেল ও চর্বি
রান্নার কাজে ঘি বা মার্গারিন, জলপাই তেল, সূর্যমুখী তেল, ক্যানোলা তেল এবং ভুট্টার তেল ব্যবহৃত হয়। তিল, বাদাম তেলও ব্যবহৃত হয়। কুইরুক ইয়াগি যা ভেঁড়ার লেজের চর্বি অনেক সময় কেবাব এবং মাংসের পদ তৈরীতে ব্যবহৃত হয়।

ফল

আরও দেখুন
 বাঙালি রন্ধনশৈলী
 বাংলাদেশি রন্ধনশৈলী
 মিশ্র রন্ধনশৈলী
 ইরাকি রন্ধনশৈলী
 ইরানি রন্ধনশৈলী
 বর্মী রন্ধনশৈলী
 ঝোল
 ঝাল
 অম্বল
 শুক্তো
 ডালনা
 হরগৌরী
 গাম্বো

তথ্যসূত্র

বহিঃসংযোগ

তুর্কি রন্ধনশৈলী
তুর্কি রন্ধনশৈলী
তুর্কি রন্ধনশৈলী
ভূমধ্যসাগরীয় রন্ধনশৈলী
মধ্যপ্রাচ্যীয় রন্ধনশৈলী
কর্ণ লিম্বু

কর্ণ লিম্বু () নেপাল এর একজন ফুটবল খেলোয়াড়। তিনি মুলত একজন আক্রমণভাগের খেলোয়াড়। তিনি বর্তমানে ঝাপা একাদশ এর হয়ে ক্লাব ফুটবলে খেলেন এবং নেপাল জাতীয় ফুটবল দল এর হয়ে আন্তর্জাতিক ফুটবলে নেপালের হয়ে খেলেন। তিনি নেপালের লীগে নিয়মিত খেলেন এবং একজন ধারাবাহিক গোলদাতা। তবুও তিনি নেপালের জাতীয় দলে খেলার সুযোগ কম পেয়েছেন। ক্যারিয়ারে তিনি ঝাপা একাদশের পাশাপাশি মাছিন্দ্রা ফুটবল ক্লাব এর হয়ে ফুটবল খেলেছেন।

ক্লাব ক্যারিয়ার

মাছিন্দ্রা ফুটবল ক্লাব 
তিনি ২০১২ সালে মাছিন্দ্রা ফুটবল ক্লাবে যোগ দেন। দলটির হয়ে তিনি, তিন বছর নেপালের স্থানীয় লীগে খেলেন।সংকতা বয়েজ স্পোর্টস ক্লাব এর বিপক্ষে ২০১৩-১৪ মারটায়ারস মেমোরিয়াল এ-ডিভিশন লীগের সুপার লীগ অংশের শেষ ম্যাচে গোল করে তিনি লীগের সর্বোচ্চ গোলদাতা হন। তিনি লীগে ১১ গোল করেন এবং তার দল মাছিন্দ্রা ফুটবল ক্লাব লীগে দ্বিতীয় স্থান অর্জন করে।

ঝাপা একাদশ 
মাছিন্দ্রা ফুটবল ক্লাবের হয়ে ৩ বছর খেলার পর, ২০১৫ সালের জানুয়ারি মাসে আরও কয়েকজন মাছিন্দ্রা ক্লাবের সতীর্থের সাথে কর্ণ লিম্বু ঝাপা একাদশ দলে যোগ দেন। দলটি ২০১৫ নেপাল জাতীয় লীগ-এ অংশগ্রহণ করে।

আন্তর্জাতিক ক্যারিয়ার 
২০১৪ সালের ২৫ মার্চ, নেপালের হয়ে লিম্বুর আন্তর্জাতিক ফুটবলে অভিষেক হয়। ইয়েমেন এর বিপক্ষে আন্তর্জাতিক প্রীতি ম্যাচটিতে লিম্বু বদলি হিসেবে খেলেন। ম্যাচের ৭৫ মিনিটে অনিল গুরুং এর বদলি হিসেবে লিম্বু মাঠে নামেন। নেপাল ম্যাচটিতে ২-০ ব্যবধানে পরাজিত হয়।

কিন্তু ফিলিপাইনের বিপক্ষে পরের প্রীতি ম্যাচের দলে লিম্বুকে রাখা হয় নি।
এছাড়াও আরও বিতর্কিতভাবে, ২০১৫ সালের মার্চে ভারতের বিপক্ষে ২০১৮ ফিফা বিশ্বকাপ বাছাইপর্ব এর দুটি ম্যাচের জন্য নেপাল দলে লিম্বুকে অন্তর্ভুক্ত করা হয় নি। যার কারণ হিসেবে কৌশলগত ত্রুটির কথা উল্লেখ করা হয়। যদিও সেই সময়ে লিম্বু, নেপালের ঘরোয়া লীগের সেরা স্ট্রাইকার ছিলেন। 

২০১৫ সালের ডিসেম্বর মাসে নেপাল জাতীয় দলের তৎকালীন কোচ প্যাট্রিক অসেমস ঘোষণা করেন যে লিম্বু সহ আরও তিনজন খেলোয়াড়কে ২০১৫ সাফ চ্যাম্পিয়নশিপ এর দল থেকে বাদ দেয়া হয়।

ব্যক্তিগত জীবন 
লিম্বুর জন্ম নেপাল এর ঝাপা জেলার ভদ্রপুর অঞ্চলে। তিনি তার পরিবারে চার ভাইয়ের মাঝে সর্বকনিষ্ঠ। তার স্ত্রী এর নাম বাল কুমার। কর্ণ লিম্বুর সাথে তার স্ত্রী এর পরিচয় হয় স্থানীয় একটি টুর্নামেন্টের পর। কর্ণ লিম্বুর দুটি কন্যাসন্তান রয়েছে।

তথ্যসূত্র 

জীবিত ব্যক্তি
নেপালের আন্তর্জাতিক ফুটবলার
ফুটবল ফরোয়ার্ড
নেপালি ফুটবলার
মছিন্দ্র ফুটবল ক্লাবের খেলোয়াড়
পুরুষ ফুটবল ফরোয়ার্ড
হরিহরালয়

হরিহরালয় (, Hariharalay)  কম্বোডিয়ার একটি প্রাচীন শহর যা খেমার সাম্রাজ্য এর রাজধানী ছিল। এটি কম্বোডিয়ার রোলুওস নামক স্থানে সিয়েম রীপ এর নিকটে অবস্থিত। বর্তমানে এই শহরের যেসব নিদর্শন দেখতে পাওয়া যায় তার মধ্যে প্রীহ কো, ব্যাকং, ললেই প্রভৃতি রাজকীয় মন্দিরের ধ্বংসাবশেষ উল্লেখযোগ্য।

নামকরণ	

হরিহর + আলয় =হরিহরালয়। হরিহরালয় নামটি এঙ্কর-পূর্ব যুগের কম্বোডিয়ার প্রভাবশালী হিন্দু দেবতা হরিহর এর নাম থেকে এসেছে। ‘হরিহর’ নামটি ‘হরি’ এবং ‘হর’ এই দুটি নামের যৌগিক রূপ যেখানে হরি বিষ্ণুর নাম (বিষ্ণু সহস্রনাম এ বিষ্ণুর এক নাম) এবং হর শিব এর নাম। কম্বোডিয়ার হরিহর একজন পুরুষ দেবতা যার অর্ধেকাংশ বিষ্ণুর অনুরূপ এবং অন্য অর্ধাংশ শিবের অনুরূপ। উদাহরণস্বরূপ হরিহর মূর্তির মস্তকের একপাশে মুকুট থাকে যা বিষ্ণুর বৈশিষ্ট্য প্রকাশ করে এবং অন্যপাশে জটাজুটবদ্ধ কেশ থাকে যা শিবের মস্তকে শোভা পায়।

ইতিহাস

খ্রিষ্টাব্দ ৮ম শতকের শেষদিকে কম্বোডিয়ার রাজা জয়বর্মন ২য় টোনলে স্যাপ হ্রদের নিকটে বিপুল এলাকা জয় করেন। এসময় তিনি হরিহরালয়ে রাজধানী প্রতিষ্ঠা করেন। ৮০২ খ্রিষ্টাব্দে তিনি নিজেকে দেশের সার্বভৌম সম্রাট ঘোষণা করেন মহেন্দ্রপর্বত থেকে, হরিহরালয় থেকে নয়। পরবর্তীকালে তিনি পুনরায় রাজধানী হরিহরালয়ে ফিরে যান এবং সেখানে ৮৩৫ খ্রিষ্টাব্দে তার মৃত্যু হয়।

জয়বর্মন ৩য় ও ইন্দ্রবর্মন ১ম, জয়বর্মন ২য় এর উত্তরসূরী ছিলেন। তারা ব্যাকং নামে পরিচিত রাজকীয় মন্দির পর্বত এবং ইন্দ্রতাতাকা বারায় এর নির্মাণ সম্পূর্ণ করেন। ৮৮১ খ্রিষ্টাব্দে ইন্দ্রবর্মন ১ম মন্দিরের গুরুত্বপূর্ণ ধর্মীয় প্রতীক ইন্দ্রেশ্বর শিবলিঙ্গ (এটি শিবের নাম যেখানে রাজার নামের একাংশ বিদ্যমান ) প্রতিষ্ঠা করেন। এছাড়াও ৮৮০ খ্রিষ্টাব্দে ইন্দ্রবর্মন ১ম, একটি অপেক্ষাকৃত ছোট মন্দির প্রীহ কো (পবিত্র বৃষ) নির্মাণ করেছিলেন। ৮৮৯ খ্রিষ্টাব্দে ইন্দ্রবর্মন ১ম এর পুত্র ও তার উত্তরসূরী যশোবর্মন ১ম ইন্দ্রতাতাকার একটি কৃত্রিম দ্বীপে ললেই(নামটি সম্ভবত হরিহরালয়ের বিকৃত রূপ) মন্দির নির্মাণ করেন।  এছাড়াও যশোবর্মন অ্যাঙ্কর থোম অঞ্চলের উত্তরে আধুনিক সিয়েম রীপ এর নিকটে যশোধরপুর নামে একটি নতুন শহর পত্তন করেছিলেন। তিনি এই নতুন শহরে তার রাজধানী স্থাপন করেন এবং একটি নতুন রাজকীয় মন্দির পর্বত নির্মাণ করেন যা ফোনোম বাখেং নামে পরিচিত। যশোধরপুর ১১৭০ খ্রিষ্টাব্দ অবধি চম্পা নগর কর্তৃক আক্রান্ত হওয়ার পূর্ব পর্যন্ত অস্তিত্বশীল ছিল।

আরও পড়ুন
 Freeman, Michael and Jacques, Claude. Ancient Angkor. River Books. 2006. .
 Falser, Michael. The Pre-Angkorian Temple of Preah Ko. A Sourcebook of the History, Construction and Ornamentation of the Preah Ko Style. White Lotos Publication. Bangkok 2006. (200 pages, )

তথ্যসূত্র

১ম সহস্রাব্দে কম্বোডিয়া
কম্বোডিয়ার হিন্দু মন্দির
৮০০-এর দশক
বরিস (নৃত্য)

বরিস বালির ঐতিহ্যবাহী পারিবারিক যুদ্ধের নৃত্য, যেখানে গামেলানগণ অনুষঙ্গী হয়ে থাকে। যার মধ্যে একজন নর্তকী যুদ্ধের পূর্বে একটি যুবক যোদ্ধার অনুভূতি তুলে ধরে, বিজয়ী বালিনিয়ান যোদ্ধার পুরুষত্বকে মহিমান্বিত করে এবং তার কমান্ডিং উপস্থিতির উৎকর্ষ প্রদর্শন করে। বারিস আক্ষরিক অর্থে লাইন বা ফাইল মানে, সৈনিক যারা সৈন্য তারা বালি রাজাদের পরিবেশিত লাইন উল্লেখ হয়।

পারফরম্যান্স 
বারি নাচ দুটি প্রধান ধরনের, যা বালি Bali দ্বীপ জুড়ে দেখতে পাওয়া যায়। অ-ধর্মীয় অনুষ্ঠানে এই নাচ একজন একক পুরুষ নর্তকী দ্বারা পরিচালিত হয়, এবং প্রায়শই প্রথম নাচ যা একজন 	
বিকাশমান নতুন নর্তকী পরিবেশন করে। তবে, ত্রিশটি ভিন্ন ধরনের ধর্মীয় বরিস নাচ আছে, যার প্রতিটি একটি মানবগোষ্ঠী দ্বারা পরিচালিত হয়, সর্বদাই যোদ্ধাদের আন্দোলনকে অনুকরণ করে।

বরিস টুঙ্গাল 
একজন বরিস টুঙ্গাল নৃত্যশিল্পী, বরিস নৃত্যশিল্পী যিনি নিজের থেকে অভিনয় করে থাকেন,  তিনি পুরো সময়ে সাদা লেগিন্স পড়ে সজ্জিত হয়ে থাকেন, যা কল্লা নামে পরিচিত।  তার গোড়ালিগুলির চারপাশে রয়েছে ঢালাই, যা সেটাইয়েল নামে পরিচিত, যা তার পায়ের গুলের অর্ধেক পর্যন্ত থাকে। নর্তকী একটি বেল্ট ( setagen ) পরেন, যা তার শরীরের উপর ছড়ানো; এই বেল্ট ভিতরে কাঁধ কাছাকাছি একটি কিরিচ ভাঁজ করে দেত্তয়া হয়। নর্তকীর লাঠির কাছাকাছি ফ্যাব্রিক এর একটি সংগ্রহ থাকে, যা আওইরান হিসাবে পরিচিত। যা তাদের শরীর থেকে ঝুলে থাকে। আরেকটি প্যানেল, বড়, তার বুকের উপর থাকে।  তার ঘাড়ের চারপাশে  একটি গোলক হিসাবে  একটি বৃত্তাকার কলার পরেন; এই কলার বা জপমালা দিয়ে সজ্জিত করা হয়। পোশাক স্প্রিংস নেভিগেশন শাঁস গঠিত একটি ত্রিভূজ শিরস্ত্রাণ সঙ্গে সম্পন্ন হয়, যা পারফরম্যান্স সময় ঝাঁকান। 

প্রথমত, যখন তিনি স্টেজটি গ্রহণ করেন, তখন নর্তকীর আন্দোলনগুলি অধ্যয়ন ও সতর্কতা অবলম্বন করা হয়, যেমনটি তিনি একটি অপরিচিত জায়গায় শত্রুদের খুঁজে বের করার চেষ্টা করছেন এমন।  যখন তিনি মঞ্চের মাঝখানে পৌঁছান, দ্বিধা থেকে  স্ব আত্মবিশ্বাসের  পথ দেখান। তিনি তার পায়ের আঙ্গুলের উপর তার পুরো শরীরে দাঁড়ান, তার শরীরেকে স্থির করে দেন, তিনি এক পায়ের উপরে দ্রুত ঘুরতে থাকেন, তার পায়ে মাটিতে জোরে জোরে আঘাত করে দাঙ্গায় জড়িয়ে পড়েন, এবং তার উপস্থাপনায় তুফানের ঝড় তোলে একজন দ্রুতগামী মত।

দলীয় নৃত্য 
 বরিস গড , বারিস কেরিস , বারিস ওমং , বারি প্যারিস , এবং বরিস দাদাপ  সহ বারিস নাচের জন্য বিভিন্ন ধরনের দল বিন্যাস আছে। এই নৃত্যে বিভিন্ন ধরনের সঙ্গীত দ্বারা সংসর্গী হয় এবং বিভিন্ন প্রকারের সঞ্চালনের সাথে জড়িত।  নাটকগুলি বিভিন্ন ধরনের অস্ত্র বহন করে, যেমন একটি কিরিচ, বর্শা, একটি ধনুক বা অন্যান্য অস্ত্র। প্রায়ই অস্ত্র বহন করার পরে  নৃত্যের নামকরণ করা হয়। কোন.পারফরমেন্স সব সময় কোন গল্প বহন করতে পারে বা নাও পারে. তারপরেও, সবগুলিকে বিশুদ্ধরূপে বিবেচনা করা হয় এবং ধর্মীয় অনুষ্ঠান এবং ঘটনাগুলিতে ব্যবহারের জন্য।

তথ্যসূত্র

আরও পড়ুন 
 

নৃত্য
বালির নৃত্য
পবিত্র নৃত্য
শাথা হাসুন

শাথা আমজাদ হাসুন () (জন্ম: ৩ মার্চ ১৯৮১, কাসাব্লাংকা, মরক্কো), অধিক পরিচিত শাথা হাসুন নামে (), হচ্ছেন ইরাকের একজন গায়িকা। তিনি ইরাক ও মরক্কো উভয় দেশের পূর্বসূরি। তিনি প্যান-আরব টেলিভিশনের প্রতিভা প্রদর্শনকারী অনুষ্ঠান স্টার একাডেমী আরব ওয়ার্ল্ড এর চতুর্থ আসরের বিজয়ী হওয়ার পর অধিক খ্যাতি অর্জন করেছেন। তিনি উক্ত প্রতিযোগিতায় জয়ী প্রথম মহিলা ছিলেন। তিনি বর্তমানে মধ্যপ্রাচ্য এবং মাগরেব অঞ্চলগুলোর মধ্যে সবচেয়ে জনপ্রিয় গায়িকা, এবং সেখানে তিনি "মেসোপটেমিয়া কন্যা" হিসাবে অধিক পরিচিত।

প্রারম্ভিক জীবন
হাসুন এর বাবা হচ্ছেন একজন ইরাকি ব্যক্তি, যিনি আল-হিলা এর একজন সুপরিচিত রিপোর্টার, এবং তার মা হচ্ছেন মরক্কোর অধিবাসী, যিনি সাফির একটি বিদ্যালয়ে ইতিহাস বিষয়ে শিক্ষকতা করেন। বড় হওয়ার সময়, হাসুন তার শৈশবের অধিকাংশ সময় তিনি মরোক্কো এবং ফ্রান্সে কাটিয়েছেন। তিনি কাসাব্লাংকাতে ইংরেজি সাহিত্য এ অধ্যয়ন করেন এবং ট্যানজিয়ার বিশ্ববিদ্যালয় এ পড়াশোনা চালিয়ে যান, যেখানে তিনি হোটেল অ্যান্ড ট্যুরিজম ম্যানেজমেন্ট এর প্রোগ্রামে অংশ নেন। তারপর তিনি ফ্রান্সে তার গবেষণা অব্যাহত রাখেন, যেখানে তিনি তার মাস্টার ডিগ্রী অর্জন করেন।

হাসুন অনেক ভাষায় গান করার ক্ষমতা রাখেন। তাদের মধ্যে আরবি, ইংরেজি, ফরাসি, স্প্যানিশ, ইতালীয় ভাষা এবং জার্মান ভাষা অন্যতম।

তার পরিবার, যেখানে তার বাবা এবং তার একমাত্র ভাই রয়েছে, একসাথে মরক্কোতে থাকেন এবং তিনি বর্তমানে দুবাইতে রয়েছেন।

ক্যারিয়ার
২০০৭ সালে হাসুন স্টার একাডেমী প্রতিযোগিতার চতুর্থ আসর জেতেন, এবং তিনি প্রথম মহিলা হিসেবে এই কীর্তি অর্জন করেন। লেবানন এর গায়ক ফোরাউজ গান "বাগদাদ" এর মাধ্যমে তিনি ৫৪.৮% ভোট অর্জন করেছিলেন, যেটি তাকে ফাইনাল পর্যন্ত পৌঁছাতে সাহায্য করেছিল। চারজন চূড়ান্ত প্রতিদ্বন্দ্বীর সাথে হাসুন ৪০ শতাংশ ভোট পেয়ে প্রতিদ্বন্দ্বিতা করেন।

প্রতিযোগিতায় বিজয়ী হওয়ার পর, হাসুন তার প্রথম একক "রওহ" প্রকাশ করেন, যা লেবানন এর গীতিকার নিকোলা সাডা নিখলা কর্তৃক লিখিত এবং পরিচালিত ছিল। এটি রোটানার "পেপসি শীর্ষ ২০" চার্টে এক নম্বর স্থানে অভিষেক কর, কয়েক সপ্তাহ পর গানটি তালিকার নিচে চলে আসে। অতঃপর এটি দুই সপ্তাহের জন্য উক্ত স্থানে থাকার পর পুনরায় গানটি এক নম্বর এ উঠে। দ্বিতীয় গান, "অাসমাল্লা অাসমাল্লা" বা "ইবিন ব্লাদি" যেটি ইরাকি কবি, করিম আল ইরাকি কর্তৃক লিখিত, গানটি তিনি ইরাকি জনগণ এবং ইরাক জাতীয় ফুটবল দল এর জন্য উৎসর্গ করে গেয়েছেন, যারা ২০০৭ সালে এশিয়া কাপ জয়লাভ করেছে। "ওশাক" ছিল লেবাননের গায়ক মারওয়ান খৌরী দ্বারা লিখিত এবং রচিত। হাসুন বেশ কিছু ঐতিহ্যগত ইরাকি গান পুনরুজ্জীবিত করেছিলেন; "এল্লেলা এলোওয়া" এবং "আলেক আস'আল" ইয়েলহাম আল-মাদফাইয় সাথে মিলে যুগ্ম শিল্পী হিসেবে গানগুলো গেয়েছেন। তিনি একটি ইরাকি গান, "মজা'এলনি" প্রকাশ করেন, যেটি অমর আলমেরহন এর দ্বারা লেখা ছিল এবং মোহাম্মাদ মেজেস দ্বারা রচনা করা হয়েছিল এবং "লো আলফ মারা" যেটি অ-লেবাননী শিল্পীদের জন্য মাহমুদ বারাকাত তার প্রথম গান হিসেবে নির্মিত করেছেন। এছাড়াও হাসুন ইরাকি লেখক করিম আল ইরামি এর সাথে কাজ করেছেন, যিনি তার সাথে মিলে বেশ কয়েকটি ইরাকি গান প্রকাশ করেছেন। এছাড়াও হাসুন সালাহ আল-শারনবি, রামি আয়াচ, আসি ল হেলানি, আবাদি আলজাওয়াহের এবং জর্জ ওয়াসুফ এর মতো শিল্পীদের সাথে কাজ করেছেন।

তথ্যসূত্র

বহিঃসংযোগ

জীবিত ব্যক্তি
১৯৮১-এ জন্ম
কাসাব্লাঙ্কার ব্যক্তি
ইরাকি চলচ্চিত্র অভিনেত্রী
ইরাকি টেলিভিশন অভিনেত্রী
মরক্কী অভিনেত্রী
২১শ শতাব্দীর ইরাকি গায়িকা
স্টার অ্যাকাডেমি বিজয়ী
মরক্কী বংশোদ্ভূত ইরাকি ব্যক্তি
মরক্কী মুসলিম
মাকি হরিকিটা

মাকি হরিকিতা (জন্ম: ৬ই অক্টোবর, ১৯৮৮) হচ্ছেন একজন জাপানি প্রাক্তন অভিনেত্রী। ২০০৩ সাল থেকে ২০১৭ সাল পর্যন্ত তিনি অভিনয় করেছেন, এসময় তিনি বহু জাপানি টেলিভিশন নাটক, টেলিভিশন এবং পত্রিকা বিজ্ঞাপনে অভিনয় করেন এবং বেশ কয়েকটি চলচ্চিত্রও পরিচালনা করেন, যার মধ্যে রয়েছে নোভা উও প্রডিউস, হানোসাচি নং কিমিতা ই এবং উমেহান সেন্সি।

প্রারাম্ভিক জীবন
হরিকিটা ১৯৮৮ সালের ৬ই অক্টোবর জাপান এর টোকিওর কিয়োসেতে জন্মগ্রহণ করেন। তিনি তার তিন বোনের মধ্যে জ্যেষ্ঠ। তাকে শৈশব এ একটি গেছো মেয়ে হিসেবে বিবেচনা করা হত। হরিকিটা শৈশবে বাস্কেটবল এবং ব্যাসবল খেলে উপভোগ করেছেন। তিনি তাদের জুনিয়র উচ্চের বাস্কেটবল ক্লাবের সহ-অধিনায়ক ছিলেন। তার ছেলেমি থাকা সত্ত্বেও, হরিকিটা তার মায়ের দিকে তাকিয়েছিল। ক্যাট-টুন এর এখন-নিষ্ক্রান্ত বৈচিত্র্য প্রদর্শনী কার্টুন ক্যাট-টুন এ একটি পর্বতে যখন তিনি উপস্থিত ছিলেন, তখন তিনি উল্লেখ করেন যে তিনি যখন ছোট ছিলেন তখন তিনি তার মাকে অনুকরণ করেছিলেন।

ক্যারিয়ার

পত্রিকা এবং টিভি পৃষ্ঠাঙ্কন
ফটোবুকস এর জন্য মডেলিং ছাড়া, হরিকিটা বেশ কিছু পত্রিকা এবং টেলিভিশন বিজ্ঞাপন এ হাজির হয়েছেন। তিনি ফুজিফিল্মের (যেখানে তিনি জাপানি মূর্তি টোমোয় নাগাস এর পাশাপাশি উপস্থিত ছিলেন) এবং লোটের জন্য তার টেলিভিশন বিজ্ঞাপনের জন্য তিনি সকলের কাছে স্মরণীয় হয়ে থাকবেন। তিনি সানটোরি এবং এনটিটি ডোকোমোর জন্য স্ট্যাপল ইমেজ এন্ডোজার হিসেবে কাজ করেছেন। ২০০৮ সালে নিহন মনিটর হরিকিটাকে টিভি সিমসের বার্ষিক সর্বাধিক জনপ্রিয় ব্যক্তিত্বের সময় জাপানের শীর্ষ সমর্থকদের একজন হিসেবে স্বীকৃতি দেয়।

রেডিও এবং কণ্ঠ অভিনয়
হরিকিটা ছয় নারী ব্যক্তিত্বের মধ্যে অন্যতম হিসেবে "গার্লস লক!" অনুষ্ঠান এর উপস্থাপন করেছেন। অন্যদিকে তিনি রেডিও নেটওয়ার্ক টোকিও এফএম এ "স্কুল অফ লক" নামে একটি অনুষ্ঠান করতেন। তিনি যখন উপস্থাপক ছিলেন, তখন হরিকিটা তার শ্রোতাদের কাছে বই এর সুপারিশ দিয়েছিলেন এবং তাদের চিঠিতে লেখা প্রশ্নগুলি নিয়ে আলোচনার জন্য নির্বাচিত চিঠি প্রেরককে ডেকেছিলেন। তিনি প্রতি মাসের তৃতীয় বা চতুর্থ সপ্তাহ এ সন্ধ্যাবেলা দশ মিনিট এই অনুষ্ঠানটি করতেন। ২০০৯ সালে কর্মসূচী ত্যাগ না হওয়া পর্যন্ত তিনি এন্টারিকা টোদা, ইয়ু ইরাকি, চিকি কুরিয়ামা, নানা ইিকুরা এবং কি কিটানো এর সাথে অনুষ্ঠানটি ছেড়ে দিয়ে চলে যান।

হরিকিটা কণ্ঠ অভিনেত্রী হিসেবেও অভিনয় করেছিলেন, ''নবিতা এবং গ্রীন জায়ান্ট লেজেন্ড ২০০৮ এর একটি চরিত্রের জন্য এনিম ভয়েস অভিনেত্রী হিসেবে আত্মপ্রকাশ করেছিলেন। কণ্ঠ অভিনেত্রী হিসেবে তার অত্যন্ত বৈশিষ্ট্যযুক্ত চরিত্র হচ্ছে "প্রফেসর অধ্যাপক লেটন" যেখানে তিনি প্রধান চরিত্র লুকের কণ্ঠ প্রদান করেন।

২০০৯ সালের প্রথম দিকে, তিনি বেলজিয়ান থ্রিডি অ্যানিমেটেড চলচ্চিত্র নাট'স স্পেস অ্যাডভেঞ্চার থ্রিডি/ ফ্লাই মি টু দ্য মুন এর একটি চরিত্রের কণ্ঠ দিয়েছেন। তিনি যে চরিত্রে কণ্ঠ দিয়েছেন সে হচ্ছে বাহ্যিক স্থান আবিষ্কার করার নেশায় থাকা একটি যুবক।

তথ্যসূত্র

বহিঃসংযোগ

  
Agency profile
Maki Horikita at Nippon Cinema

জীবিত ব্যক্তি
১৯৮৮-এ জন্ম
টোকিওর অভিনেত্রী
জাপানি চলচ্চিত্র অভিনেত্রী
জাপানি টেলিভিশন অভিনেত্রী
জাপানি কন্ঠাভিনেত্রী
২১শ শতাব্দীর জাপানি অভিনেত্রী
হামিদ কারজাই আন্তর্জাতিক বিমানবন্দর

হামিদ কারজাই আন্তর্জাতিক বিমানবন্দর (; ; ) হলো আফগানিস্তানের রাজধানী কাবুুলের কেন্দ্রস্থল হতে  দূরে অবস্থিত একটি আন্তর্জাতিক বিমানবন্দর। এটি দেশটির অন্যতম প্রধান আন্তর্জাতিক বিমানবন্দর এবং একই সাথে সর্ববৃৃৃহৎ সামরিক ঘাঁটি যেখানে একই সাথে একশটি আকাশযান অবস্থান নিতে সক্ষম। পূর্বে এর নাম ছিলো কাবুল  আন্তর্জাতিক বিমানবন্দর এবং স্থানীয়ভাবে খাজা রোয়াশ বিমানবন্দর যদিও পরবর্তীতে তা কিছু বিমান পরিসেবা দানকারী দ্বারা সর্বশেষ নামেই অফিসিয়ালি পরিচিত। ২০১৪ সালে বিমানবন্দরটির নতুন নামকরণ করা হয় প্রাক্তন রাষ্ট্রপতি হামিদ কারজাইয়ের নামানুসারে। এই সিদ্ধান্তটি গৃহীত হয় আফগানিস্তানের জাতীয় পরিষদ এবং আফগানিস্তানের রাষ্ট্রপতি আশরাফ গনির মন্ত্রীপরিষদের মতামতের ভিত্তিতে।

গত দশকে বিমানবন্দরটিকে সম্প্রসারণ ও আধুনিকায়ন করা হয়েছে। একটি নতুন আন্তর্জাতিক টার্মিনাল যুক্ত করা হয়েছে এবং পুরানো টার্মিনালটি বর্তমানে অভ্যন্তরীণ বিমান পরিবহনের জন্য ব্যবহার করা হয়। বিমানবন্দরের চারপাশে মার্কিন যুক্তরাষ্ট্রের সশস্ত্র বাহিনী এবং ন্যাটোর আন্তর্জাতিক নিরাপত্তা সহায়ক বাহিনী (আইএসএএফ) দ্বারা ব্যবহৃত হয় এমন অসংখ্য সামরিক ঘাঁটি নির্মাণ করা হয়েছে। সেখানে আফগানিস্তানের সামরিক বাহিনীরও ঘাঁটি রয়েছে; আর আফগান জাতীয় পুলিশ যাত্রী টার্মিনালের ভিতরে নিরাপত্তা প্রদান করে।

২০১৬ সালের জুন মাসের হিসাব অনুযায়ী এই বিমানবন্দর থেকে সবচেয়ে বেশি বিমান যাতায়াত করে দুবাই আন্তর্জাতিক বিমানবন্দরের পথে এবং কমপক্ষে চারটি যাত্রী পরিবহনকারী বিমান সংস্থা তাদের কার্যক্রম পরিচালনা করে থাকে, যাদের মধ্যে কয়েকটি সংস্থার দৈনিক একাধিক ফ্লাইটও ছিলো।

ইতিহাস ও নির্মাণ 

কাবুল আন্তর্জাতিক বিমানবন্দর মূলতঃ ১৯৬০'এর দশকে সোভিয়েত প্রকৌশলীদের দ্বারা নির্মিত হয়েছিল। ইতিহাসের প্রায় এই সময়েই আফগানিস্তান একটি আধুনিক জাতি হয়ে উঠছিলো এবং বিশ্বের অন্যান্য জাতির সাথে তাদের সম্পর্ক স্থাপিত হচ্ছিল। বিশ্বের বিভিন্ন স্থান, যেমনঃ উত্তর আমেরিকা, ইউরোপ, ভারত ও সোভিয়েত ইউনিয়ন থেকে অনেক পর্যটক কাবুল আন্তর্জাতিক বিমানবন্দর দিয়ে দেশে প্রবেশ করতো তখন। ১৯৭৮ সালের সাওর বিপ্লবের পর, বিশেষতঃ ১৯৭৯ সালে সোভিয়েত আগ্রাসনের পর এই ধারার অবসান ঘটে।

সামরিক কর্মকাণ্ডে ব্যবহার 
কাবুল আন্তর্জাতিক বিমানবন্দরটির উত্তর পার্শ্বস্থ সেনানিবাস সুবিধাটির নির্মাণ কাজ ২০০৮ সালের অক্টোবরে সম্পন্ন হলে তখন থেকেই মার্কিন যুক্তরাষ্ট্রের সশস্ত্র বাহিনীর ঘাঁটি হিসাবে ব্যবহৃত হতে থাকে।

সুযোগ-সুুুুবিধা 

এই বিমানবন্দরটিতে দুটি টার্মিনাল ভবন রয়েছে, যার মধ্যকার অপেক্ষাকৃত নবীনটি আন্তর্জাতিক পথের বিমান চলাচলের জন্য এবং সোভিয়েত নির্মিত পুরাতনটি আভ্যন্তরীণ বিমান পরিবহনের জন্য ব্যবহৃত হয়।

চিত্রশালা

আরও দেখুন 
 আফগানিস্তানের বিমানবন্দরের তালিকা

তথ্যসূত্র

বহিঃসংযোগ 

 হামিদ কারজাই আন্তর্জাতিক বিমানবন্দরের ওয়েবসাইট 

আফগানিস্তানের বিমানবন্দর
কাবুলের ভবন ও স্থাপনা
১৯৬০-এ প্রতিষ্ঠিত বিমানবন্দর
১৯৬০-এ আফগানিস্তানে প্রতিষ্ঠিত